Source: http://www.finlex.fi/fi/laki/alkup/1991/19910264
Timestamp: 2013-05-25 05:31:33+00:00
Document Index: 6728719

Matched Legal Cases: ['§2', '§3', '§4', '§5', '§6', '§7']

FINLEX ® - Säädökset alkuperäisinä: 264/1991
Olet tässä: Finlex › Lainsäädäntö › Säädökset alkuperäisinä › 1991 › 264/1991 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1991 › 264/1991 264/1991 Dokumentin versiot
Laki metsähallituksesta Eduskunnan päätöksen mukaisesti säädetään:
Metsähallitus on maa- ja metsätalousministeriön alainen valtion laitos.
Metsähallituksen tehtävänä on hoitaa, käyttää ja suojella hallinnassaan olevaa valtion metsä-, maa- ja vesiomaisuutta päämääränä omaisuuteen kuuluvien luonnonvarojen kestävä käyttö. Tähän tehtävään kuuluu puuntuotanto ja -korjuu sekä markkinointi. Metsähallituksen tehtävään kuuluu myös luonnon- ja ympäristönsuojelu sekä virkistys- ja retkeilypalvelut. Tehtäväänsä suorittaessaan metsähallituksen tulee ottaa huomioon työllisyyden hoitoon liittyvät näkökohdat.
Metsähallituksen tulee suorittaa ne toimeksiantotehtävät, jotka maa- ja metsätalousministeriö tai luonnonsuojelualueiden osalta ympäristöministeriö sille antaa, sekä huolehtia niistä tehtävistä ja toimeksiannoista, jotka metsähallitukselle erikseen säädetään tai määrätään.
Valtion metsä-, maa- ja vesiomaisuus, jota ei ole määrätty muun viranomaisen hallintaan, kuuluu metsähallituksen hallintaan ja hoitoon.
Metsähallituksen tulee noudattaa toiminnassaan yleisiä liikeperiaatteita, jollei tästä tai muusta laista taikka niiden nojalla annetuista säännöksistä tai määräyksistä muuta johdu.
Metsähallituksen valtuuksista päättää puun markkinoinnista valtion metsistä sekä muiden tuotteiden ja palvelusten myynnistä säädetään asetuksella.
Metsähallituksessa on johtokunta, jonka tehtävistä, kokoonpanosta ja asettamisesta säädetään asetuksella.
Tällä lailla kumotaan metsähallinnosta 13 päivänä helmikuuta 1987 annettu laki (138/87) siihen myöhemmin tehtyine muutoksineen.
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo264/19911§2§3§4§5§6§7§
Olet tässä: Finlex › Lainsäädäntö › Säädökset alkuperäisinä › 1991 › 264/1991 Lainsäädäntö